CELEX: 31992R3568
Language: el
Date: 1992-12-10 00:00:00
Title: Κανονισμός (ΕΟΚ) αριθ. 3568/92 της Επιτροπής της 10ης Δεκεμβρίου 1992 για τροποποίηση του κανονισμού (ΕΟΚ) αριθ. 3664/91 για τον καθορισμό μεταβατικών μέτρων για τους αρωματισμένους οίνους, τα αρωματισμένα ποτά με βάση τον οίνο και τα αρωματισμένα κοκτέιλ αμπελοοινικών προϊόντων

Avis juridique important

|

31992R3568

Κανονισμός (ΕΟΚ) αριθ. 3568/92 της Επιτροπής της 10ης Δεκεμβρίου 1992 για τροποποίηση του κανονισμού (ΕΟΚ) αριθ. 3664/91 για τον καθορισμό μεταβατικών μέτρων για τους αρωματισμένους οίνους, τα αρωματισμένα ποτά με βάση τον οίνο και τα αρωματισμένα κοκτέιλ αμπελοοινικών προϊόντων  

Επίσημη Εφημερίδα αριθ. L 362 της 11/12/1992 σ. 0047 - 0048

ΚΑΝΟΝΙΣΜΟΣ (ΕΟΚ) αριθ. 3568/92 ΤΗΣ ΕΠΙΤΡΟΠΗΣτης 10ης Δεκεμβρίου 1992 για τροποποίηση  του κανονισμού (ΕΟΚ) αριθ. 3664/91 για τον καθορισμό μεταβατικών μέτρων για τους αρωματισμένους  οίνους, τα αρωματισμένα ποτά με βάση τον οίνο και τα αρωματισμένα κοκτέιλ αμπελοοινικών προϊόντων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 1601/91 του Συμβουλίου της 10ης Ιουνίου 1991 για τη θέσπιση των γενικών  κανόνων σχετικά με τον ορισμό, το χαρακτηρισμό και την παρουσίαση των αρωματισμένων οίνων, των  αρωματισμένων ποτών με βάση τον οίνο και των αρωματισμένων κοκτέιλ αμπελοοινικών προϊόντων  (1),  όπως τροποποιήθηκε από τον κανονισμό (ΕΟΚ) αριθ. 3279/92  (2), και ιδίως το άρθρο 16, Εκτιμώντας: ότι ο κανονισμός (ΕΟΚ) αριθ. 3664/91 της Επιτροπής  (3), όπως τροποποιήθηκε τελευταία από τον  κανονισμό (ΕΟΚ) αριθ. 1914/92  (4), θεσπίζει μεταβατικά μέτρα σχετικά με τους οίνους, τα  αρωματισμένα ποτά με βάση τον οίνο και τα αρωματισμένα κοκτέιλ αμπελοοινικών προϊόντων 7 ότι  πρέπει να παραταθεί η προθεσμία που λήγει στις 17 Οκτωβρίου 1992 όσον αφορά την περάτωση της  επεξεργασίας ορισμένων προϊόντων που καλύπτονται από τον κανονισμό (ΕΟΚ) αριθ. 1601/91, καθώς και η  προθεσμία που λήγει στις 16 Δεκεμβρίου 1992 όσον αφορά τη θέση σε πρώτη εμπορία με παρουσίαση  σύμφωνη προς τις ισχύουσες πριν από τις 17 Δεκεμβρίου 1991 διατάξεις, αναμένοντας τα αποτελέσματα  εμπεριστατωμένης τεχνικής εξετάσεως σχετικά με τη χρήση ορισμένων ουσιών ή όσον αφορά ορισμένα  παρασκευάσματα για αριθμό ποτών καλυπτομένων από τον εν λόγω κανονισμό 7 ότι αναμένοντας τα  αποτελέσματα εμπεριστατωμένων εξετάσεων επί των θεμάτων που πρέπει να ρυθμιστούν πρέπει να  μεταφερθεί χρονικά η ημερομηνία εγκρίσεως των λεπτομερών κανόνων εφαρμογής καθώς και η ημερομηνία  λήψης αποφάσεως σχετικά με τις ενδεχόμενες παρεκκλίσεις, που έχουν καθοριστεί στις 31 Δεκεμβρίου  1992 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της  επιτροπής εφαρμογής για τους αρωματισμένους οίνους, τα αρωματισμένα ποτά με βάση τον οίνο και τα  αρωματισμένα κοκτέιλ αμπελοοινικών προϊόντων, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (ΕΟΚ) αριθ. 3664/91  τροποποιείται ως εξής: 1.  Στο άρθρο 1 προστίθεται η ακόλουθη νέα παράγραφος 5: «5.  Τα ακόλουθα κοινοτικά και εισαγόμενα προϊόντα, που παρασκευάζονται σύμφωνα με τις ισχύουσες  πριν από τις 17 Δεκεμβρίου 1991 διατάξεις μπορούν να τεθούν σε πρώτη εμπορία μέχρι τις 30 Ιουνίου  1993 με παρουσίαση σύμφωνη προς τις εν λόγω διατάξεις: -  οι αρωματισμένοι οίνοι για την παρασκευή των οποίων έχει χρησιμοποιηθεί αρωματική ουσία  ταυτόσημη με τη φυσική βανιλίνη, -  οι αρωματισμένοι οίνοι για την παρασκευή των οποίων το φυσικό άρωμα έχει συμπληρωθεί με αρώματα  ταυτόσημα προς τα φυσικά, -  οι αρωματικοί οίνοι που παρασκευάζονται με βάση αλκοολωμένους οίνους, -  τα αρωματικά ποσά με βάση τον οίνο στα οποία έχει προστεθεί αλκοόλη.» 7 2.  το άρθρο 2  αντικαθίσταται από το ακόλουθο κείμενο: «Άρθρο 2 1.  Αναμένοντας την έγκριση, το αργότερο στις 30 Ιουνίου 1993, των λεπτομερών κανόνων  εφαρμογής που πρέπει να εγκριθούν δυνάμει του κανονισμού (ΕΟΚ) αριθ. 1601/91, τα κράτη μέλη μπορούν  να συνεχίζουν να εφαρμόζουν την ισχύουσα πριν από τις 17 Δεκεμβρίου 1991 εθνική νομοθεσία. 2.  Με την επιφύλαξη των διατάξεων του άρθρου 1 παράγραφος 5 και εν αναμονή αποφάσεως, το αργότερο  στις 30 Ιουνίου 1993, σχετικά με τις παρεκκλίσεις που μπορούν να προβλεφθούν βάσει του κανονισμού  (ΕΟΚ) αριθ. 1601/91, οι διατάξεις που προβλέπονται από την ισχύουσα πριν από τις 17 Δεκεμβρίου 1991  εθνική νομοθεσία εξακολουθούν να εφαρμόζονται, εκτός εάν το ενδιαφερόμενο κράτος μέλος λάβει  αντίθετη απόφαση.» Άρθρο 2 Ο παρών κανονισμός αρχίζει να ισχύει την ημέρα της δημοσίευσής του  στην Επίσημη Εφημερίδα των Ευρωπαϊκών Κοινοτήτων. Το άρθρο 1 σημείο 1 εφαρμόζεται από τις 17 Οκτωβρίου 1992. Ο παρών κανονισμός  είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 10 Δεκεμβρίου 1992. Για την Επιτροπή Ray MAC SHARRY Μέλος της Επιτροπής